**«U2»** (вымаўляецца «Ю Ту») — рок-гурт з Дубліна, Ірландыя. Сфарміраваны ў 1976 годзе, «U2», пачынаючы з сярэдзіны 1980-х гадоў, з’яўляецца адным з самых папулярных і паспяховых гуртоў у свеце. Было прададзена каля 140 мільёнаў копій альбомаў гурта. Па стане на 2006 год у іх актыве дваццаць дзве прэміі «Грэмі», больш, чым у любога іншага гурта ў свеце.

Група была сфарміравана, калі Бона (вакал і гітара), Эдж (гітара, клавішы і вакал) і Адам Клейтан (бас-гітара) адгукнуліся на аб’яву, размешчаную Лары Маленам-малодшым; у той час яны былі падлеткамі-музыкантамі сярэдняй рукі. Да сярэдзіны 1980-х гадоў яны выпусцілі 4 альбома і здабылі адданы рух фанатаў, большай часткай за кошт гастроляў, непаўторнага, які стаў візітнай карткай, выканання гітарных партый Эджам, голасу Бона і глыбокіх па зместу тэкстаў песень. Яны здабылі статус зорак з выхадам у 1987 годзе альбома «The Joshua Tree», які часта завуць адным з найвялікшых альбомаў рока.

Напачатку 1990-х гадоў яны адказалі на рэвалюцыю ў альтэрнатыўнай і танцавальнай музыцы, крытыку ў свой адрас, і тое, што, па іх меркаванні, было застоем у музыцы, альбомам «Achtung Baby» і грандыёзным шоў «Zoo TV». Тым часам яны бесперастанку эксперыментуюць, даследуючы розныя музычныя кірункі.

Напачатку XXI стагоддзя «U2» грае больш звыклую музыку, але выкарыстоўвае свае ранейшыя напрацоўкі і працягвае карыстацца поспехам у публікі і крытыкаў. У 2004 годзе гурт заняў 22 месца з 100 у рэйтынгу «Найлепшыя артысты ўсіх часоў» (англ.: 100 Greatest Artists of All Time) часопіса «Rolling Stone». У 2005 годзе яго ўключылі ў «Залу славы рок-н-рола».

Члены гурта вядомыя за сваю актыўную палітычную дзейнасць у сферы правоў чалавека і сацыяльнай справядлівасці: удзел у «Міжнароднай амністыі», «Make Poverty History», кампаніі «ONE», «Live Aid», «Live 8», «DATA — Debt, AIDS, Trade in Africa» Бона і «Music Rising» Эджа.

Заўвагі
-------

1. ↑  Vallely, Paul."Bono: The Missionary Архівавана 10 кастрычніка 2008.". The Independent, May 2006. Праверана 15 кастрычніка 2006.
2. ↑  GRAMMY Winners List
3. ↑  «Rock’s Hottest Ticket Архівавана 11 кастрычніка 2011.» Time Magazine Archive, April 1987.
4. ↑  The Immortals: The First Fifty **(нявызн.)**. *Rolling Stone Issue 946*.  Rolling Stone. Архівавана з першакрыніцы 19 жніўня 2011. Праверана 30 снежня 2011.

Літаратура
----------

* Chatterton, Mark (2001). *U2: The Complete Encyclopedia*. Firefly Publishing. ISBN 0-946719-41-1
* Flanagan, Bill (1995). *U2 at the End of the World*. Delacorte Press. ISBN 0-385-31154-0
* Parra, Pimm Jal de la (2003). *U2 Live: A Concert Documentary*. Omnibus Press. ISBN 0-7119-9198-7
* McCormick, Neil (ed), (2006). *U2 by U2*. HarperCollins *Publishers. ISBN 0-00-719668-7*
* Wall, Mick, (2005). *Bono*. Andre Deutsch *Publishers. ISBN 0233001593 (Promotional edition published by Paperview U.K is association with the Irish Independent)*

Спасылкі
--------

|  |  |
| --- | --- |
| commons: | U2 на Вікісховішчы |

* Афіцыйны сайт U2 (англ.)
* Тэксты песень(недаступная спасылка)

|  |  |
| --- | --- |
| ⚙️   У сацыяльных сетках | LiveJournal · Facebook · Myspace · Твітэр |
| Фота, відэа і аўдыё | Apple Music · Deezer · Google Play Music · Instagram · Last.fm · SoundCloud · Spotify · Tidal · TikTok · Яндэкс Музыка · YouTube |
| Тэматычныя сайты | AllMusic · AlloCiné · Discogs · Internet Broadway Database · Internet Movie Database · MetroLyrics · MusicBrainz · Rate Your Music |
| Слоўнікі і энцыклапедыі | Вялікая каталанская · Вялікая нарвежская · Ларуса · Britannica (онлайн) · Brockhaus · Treccani · Universalis |
| 

| Нарматыўны кантроль |
| --- |
| BIBSYS: 1055691 · BNE: XX95935 · BNF: 13907265z · CiNii: DA18020507 · GND: 5122685-6 · ICCU: CFIV035466 · ISNI: 0000 0001 2150 5903 · LCCN: n85208690 · NDL: 00308170 · NKC: xx0009080 · NLA: 35820260 · NUKAT: n2004057662 · PTBNP: 61984 · LIBRIS: 265478 · SUDOC: 02938530X · VIAF: 124268369, 222977194 |

 |